armvectores/hy_wikipedia_2023 huggingface dataset:
Օրլովսկոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՕրլովսկոեՕրլովսկոե (ուկրաիներեն՝ Орлівське, Ղրիմի թաթարերեն՝ Biy Boluş), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Բայ-Բոլուշ։
2001 թվականի տվյալներով Օրլովսկոե գյուղում բնակվում էր 1 436 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վելիկայա Դիբրովա (գյուղ, Նեդրիգայլովի շրջան)

Վելիկայա Դիբրովա (ուկրաիներեն՝ Велика Діброва), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Վելիկայա Դիբրովա գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1930

1930 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1930 թվականն է, 
XX դարի 30-րդ տարին։


== Դեպքեր ==
Հունվար 17 - Երևանում բացվեց գրողների տունը
Մարտ 3 - Բացվեց Համազգային ճեմարանը
Երևանի Պետական Համալսարանից առանձնացավ բժշկական ֆակուլտետը՝ վերանվանվելով Երևանի Բժշկական Ինստիտուտ։


== Ծնունդներ ==
Հունվարի 14 - Էդգար Հովհաննիսյան, երգահան
Փետրվարի 11 - Խաչիկ Միրիջանյան, հայ քանդակագործ
Փետրվարի 18 - Ալեքսանդր Ազատյան, հայ նկարիչ, գոբելենագործ
Մարտի 8 - Ալբերտ Խաչատուրով, խորհրդային, ուզբեկ, թատերական ռեժիսոր, կինոռեժիսոր, սցենարիստ, Ուզբեկական ԽՍՀ արվեստի վաստակավոր գործիչ (1957)։
Մարտի 11 - Ռուզան Քյուրքչյան, հայ քանդակագործ
Ապրիլի 1 - Խորեն Աբրահամյան, դերասան և ռեժիսոր (վ. 2004)
Մայիսի 1 - Վլադիմիր Աբրահամյան, հայ բանաստեղծ, թարգմանիչ, լրագրող։
Հունիսի 11 - Մորիս Փոցխիշվիլի, վրացի բանաստեղծ (վ. 1997):
Հունիսի 16 - Շավարշ Մարգարյան, հայ խորհրդային տնտեսագետ
Հուլիսի 4 - Մհեր Մկրտչյան, հայ դերասան (վ. 1993)
Հուլիսի 9 - Արտաշես Մարտիրոսյան, հայ խորհրդային բանասեր, պատմաբան
Հուլիսի 16 - Հրաչ Սաֆարյան, հայ բանաստեղծ
Օգոստոսի 7 - Թողրուլ Նարիմանբեկով, ադրբեջանցի խորհրդային նկարիչ
Օգոստոսի 8 - Ջերրի Թարխանյան, հայ բասկետբոլի մարզիչ
Օգոստոսի 21 - Քրիստիան Լեգրան, հայ ֆրանսիական էստրադայի երգչուհի։
Օգոստոսի 27 - Վիկտոր Աբալակին, ռուս աստղագետ։
Սեպտեմբերի 30 - Սվետլանա Գրիգորյան, հայ դերասանուհի։ ՀԽՍՀ ժողովրդական դերասանուհի։
Նոյեմբերի 3 - Ցուտոմու Սեկի, ճապոնացի աստղագետ
Նոյեմբերի 22 - Կիմ Երիցյան, հայ դերասան (վ. 2010)
Դեկտեմբերի 29 - Սոֆի Ավագյան, հայ թարգմանչուհի


== Մահեր ==
Հունվարի 5 - Լյուդվիգ Կլայզեն, գերմանացի քիմիկոս-օրգանիկ
Գաբրիել Կաֆյան, ազգային-ազատագրական, շարժման գործիչ
Օնիկ Ստեփանյան, հայ դերասան
Ֆրիտյոֆ Նանսեն, նորվեգացի հետախույզ, գիտնական, դիվանագետ և ականավոր հումանիստ (ծ. 1861)
Բուխարա

Անվան այլ կիրառումների համար տե՛ս՝ Բուխարա (այլ կիրառումներ)Բուխարա (ուզբ.՝ Buxoro, Бухоро), Կենտրոնական Ասիայի ամենահին քաղաքներից մեկը, Ուզբեկստանի Բուխարայի մարզի վարչական կենտրոնը։ Բուխարան գտնվում է Ուզբեկստանի հարավարևմտյան մասում։ Քաղաքի տարածքում մշակութային-հնագիտական շերտը կազմում է ավելի քան 20 մ։ Այսպիսի խորությունից հնէաբանները գտել են բնակելի և հասարակական կառույցների մնացորդներ, սպասք, մետաղադրամներ, աշխատանքի գործիքներ, որոնք թվագրվում են մ.թ.ա. 4-րդ դարով։ Բուխարան քաղաք-թանգարան է, ավելի քան 140 պատմամշակութային կառույցներով։ Իր բնակչության թվով Բուխարան Ուզբեկստանի հինգերորդ մեծ քաղաքն է։ 2014 թվականի ապրիլի 24-ի տվյալներով քաղաքի բնակչությունը կազմում է 272,710 մարդ։ Քաղաքը տեղակայված է Մետաքսի ճանապարհի և այդ իսկ պատճառով էլ ժամանակին այն խոշոր առևտրային քաղաք է եղել։


== Անվանումը ==
19-20-րդ դարերի անգլիական գրականության մեջ հանդիպում է Բուխորո տարբերակը կամ Բուհե/Պուհե（捕喝）տարբերակը չինարենում։
Համաձայն Encyclopædia Iranica-ի Բուխարա անվանումը հավանաբար վերցվել է սոգդիանական բուխարակ ("Լավ ճակատագրի վայր"), որն էլ իր հերթին վերցվել է սանսկրիտի վիհարա բառից, որը նշանակում է բուդդայական տաճարներ։ Հնագույն ժամանակներում Բուխարան, լինելով Մետաքսի ճանապարհի վրա, եղել է խոշոր բուդդայական կենտրոն։
Մուհամմեդ իբն Ջաֆար Նարշակին իր Բուխարայի պատմություն աշխատության մեջ նշում է՝ 

Սկսած միջին դարերից, քաղաքը հայտնի է Բուհարա անունով/ بخارا արաբական և պարսկական աղբյուրներում։ Ժամանակակից ուզբեկերենում արտասանվում է Բուխորո։


== Տրանսպորտ ==

Բուխարայի օդանավակայանը իրականացնում է ամենօրյա չվերթներ դեպի Ռուսաստան և Ուզբեկստանի այլ քաղաքներ։ M37 մայրուղին միացնում է քաղաքը Թուրքմենստանի խոշոր քաղաքներին, ներառյալ նաև Աշխաբադը։ Բուխարան նաև երկաթուղային կապով կապված է Ուզբեկստանի այլ քաղաքների հետ։


= Դեմոգրաֆիա =

Համաձայն պաշտոնական տվյալների՝ քաղաքի բնակչության մեծամասնությունը (82%) կազմում են ուզբեկները, 6%` ռուսները, 4%` պարսիկները, 3%՝ թաթարները, 1%՝ կորեացիները, 1%՝ թուրքմենները, 1%՝ ուկրաինացիները, 2%՝ այլ ազգերի ներկայացուցիչներ։ Մինչդեռ, ուզբեկական պաշտոնական տվյալները շատ հաճախ քննադատվում են արևմտյան տեսաբանների կողմից, որոնք նշում են, որ Բուխարայի բնակչության մեծամասնությունը կազմում են պարսկախոս տաջիկները՝ էթնիկ ուզբեկների հետ, որոնք հանդիսանում են աճող փոքրամասնություն։


== Քույր քաղաքներ ==
 Նիսա, Թուրքմենստան
 Կոնյե Ուրգենչ, Թուրքմենստան
 Մերվ, Թուրքմենստան
 Գոնուր տեպե, Թուրքմենստան
 Սամարղանդ, Ուզբեկստան
 Դուշանբե, Տաջիկստան
 Խուդջանդ, Տաջիկստան
 Համադան, Իրան
 Նիշապուր, Իրան
 Բալխ, Աֆղանստան
 Սանտա Ֆե, ԱՄՆ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Forbes, Andrew, & Henley, David: Timur's Legacy: The Architecture of Bukhara and Samarkand (CPA Media).
UNESCO World Heritage list: Historic Centre of Bukhara
Audio interview with Bukhara resident about life in Bukhara Archived 2011-07-01 at the Wayback Machine.
Գեղատափ

Գեղատափ (նախկին անվանումները` Մուրթել, Չիչակբուլաղ),
գյուղ Հայաստանի Տավուշի մարզում, Խաչարձան գետի վերնագավառում, Խաչարձան գյուղից 2 կմ հարավ-արևմուտք։ Մաս է կազմում Խաչարձան համայնքի։
Գեղատափ է վերանվանվել 1991 թ. ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Գեղատափի մշտական և առկա բնակչությունը կազմել են 8 մարդ։ Մինչև 1989 թ. բնակեցված է եղել ադրբեջանցիներով։
Գեղատափի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ։


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Brady Kiesling, Rediscovering Armenia, p. 111, available online at the website of the Internet Archive:


== Ծանոթագրություններ ==
Կամարգո

Կամարգո (իսպ.՝ Camargo), քաղաք և մունիցիպալիտետ Իսպանիայում։ Մտնում է Կանտաբրիա պրոնվիցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Սանտանդեր շրջանում։ Նրա տարածքը գրավում է 36,6 կմ², իսկ բնակչությունը կազմում է 31 552 մարդ (2010)։


== Հեռավորությունը Կամարգոյից ==


== Ծանոթագրություններ ==
Ծակքարի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Ծակքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 18 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Արբաժ (այլ կիրառումներ)

Արբաժ, կարող է վերաբերել՝

Արբաժ - քաղաքատիպ ավան Ռուսաստանի Կիրովի մարզի Արբաժսկի շրջանի կազմում
Արբաժ - գետ Ռուսաստանում, Շոշմայի վտակը
Սեն Սոռնեն (Ծովափնյա Շարանտի գավառ)

Անվան այլ կիրառումների համար տե՛ս՝ Սեն Սորնեն (այլ կիրառումներ)Սեն Սոռնեն  (ֆր.՝ Saint-Sornin), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մարեն կանտոնի Ռոշֆորի շրջանի կազմի մեջ։ 
Համայնքի INSEE կոդ՝ 17406:


== Բնակչություն ==
Համայնքի բնակչությունը 2010 թվականին կազմում էր 296 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Սեն Սոռնեն (ֆր.)
Դաշտ (այլ կիրառումներ)

Դաշտ տերմինը կարող է նշանակել՝

դաշտը ֆիզիկայում, ֆիզիկական մեծություն, որը տարածության և ժամանակի յուրաքանչյուր կետում ունի որոշակի արժեք։
դաշտը մաթեմատիկայում, ոչ զրոյական տարրերով օղակ։
դաշտը աշխարհագրության մեջ։
Դաշտ - գյուղ Հայաստանի Արմավիրի մարզում, Վաղարշապատի տարածաշրջանում
Դաշտ - գյուղ Արևմտյան Հայաստանում, Բիթլիսի վիլայեթի Սպարկերտի գավառակում
Դաշտ - դաշտ (հովիտ) Հայկական լեռնաշխարհում, Եփրատ գետի միջին հոսանքի ձախ կողմում, Խարբերդ քաղաքի նրբանցքով, Ծոփք լճի շրջակայքում
Դաշտ - գյուղ Արևմտյան Հայաստանում, Բալուի գավառակում
Փոյնթ Ֆորթին

Փոյնթ Ֆորթին (անգլ.՝ Point Fortin), շրջան Տրինիդադ և Տոբագոյի Տրինիդադ կղզու հարավ-արևմուտքում։


== Աշխարհագրություն ==
Հյուսիսից այն ողողվում է երկու ծովածոցով՝ Այրոիսով և Գուապոյով։ Որպես կիսաէքսկլավ՝ այն բոլոր կողմերից ցամաքով սահմանակից է Սիպարիայի շրջանին։


== Պատմություն ==
Փոյնթ Ֆորթինը հիմնադրվել է 1783 թվականին Տրինիդադում կաթոլիկների բնակեցման նախաձեռնության շրջանակում՝ Սեդուլա բնակչություն (իսպ.՝ Cédula de Población)։ Շրջանն անվանվել է այստեղ հաստատված ֆրանսիացի Ֆորտինի անունով։ 
Ստրկության վերացումից հետո տարածաշրջանը շաքարեղեգի մշակությունից անցել է կակաոյի և կոկոսի մշակությանը։ 1906 թվականին՝ երկրաբան Արթուր Բիբի Թոմփսոնի (անգլ.՝ Arthur Beeby-Thompson) կողմից կղզու հարավ-արևելքում նավթի հանքավայրերի հայտնաբերումից հետո, Փոյնթ Ֆորթինը վերապրոֆիլավորվել է նավթի վրա։ 
1980 թվականի ապրիլի 30-ին Փոյնթ Ֆորթինն առանձնացվել է Սուրբ Պատրիկ շրջանից։ 


== Բնակչություն ==
Ըստ մարդահամարի տվյալների՝ 2011 թվականի հունվարի 9-ի դրությամբ համայնքում բնակվում էր 20 235 մարդ, որից 10 097-ը տղամարդիկ էին, իսկ 10 138-ը՝ կանայք։


=== Նախորդ մարդահամարներ ===
1987 թվական՝ 17,3 հազ. մարդ,
2000 թվականի մայիսի 15՝ 17 755 մարդ։


== Վարչական բաժանում ==
Շրջանը բաժանված է 11 համայնքի՝ 9 քաղաքային (անգլ.՝ urban community) և 2 կիսաքաղաքային (անգլ.՝ semi-urban community):


=== Համայնքների ցուցակ ===


== Ենթակառուցվածք ==
Atlantic LNG, հեղուկացված բնական գազի գործարան։
Մահայկա Օվալ (անգլ.՝ Mahaica Oval), ֆուտբոլի մարզադաշտ՝ 2,5 հազ․ մարդ տարողությամբ։


== Սպորտ ==
Փոյնթ Ֆորթին Սիվիկ (անգլ.՝ Point Fortin Civic), բարձրակարգ դիվիզիոն ունեցող ֆուտբոլային ակումբ։


== Ծանոթագրություններ ==


== Արտաքին հղումներ ==
Շրջանի վարչակազմի պաշտոնական կայքը (անգլ.)
History of Point Fortin (անգլ.)
Municipal Corporations Contact Information Archived 2020-07-22 at the Wayback Machine. Տրինիդադի շրջանների ղեկավարների ցուցակ։ (անգլ.)
Point Fortin, Trinidad and Tobago Page (անգլ.)
Սամանթա Թինա

Սամանթա Թինա (լատիշ․՝ Samanta Tīna, ծնունդով՝ Պոլյակովա, մարտի 31, 1989(1989-03-31), Տուկմուս, Tukums District, Լատվիական ԽՍՀ, ԽՍՀՄ), լատվիացի էստրադային երգչուհի, «Академия О!Карте» հեռուստաշոուի հաղթող, 2012 թվականին երիտասարդ կատարողների միջազգային մրցույթում՝ «Սլավյանսկի բազարում», ներկայացրել է Լատվիան, որտեղ զբաղեցրել է 2-րդ հորիզոնականը։ Ներկայացնելու է Լատվիան Եվրատեսիլ 2020 երգի մրցույթում։


== Կենսագրություն ==
2010 թվականին Թինան հաղթել է լատվիական «Академия О!Карте» երաժշտական մրցույթը և հնարավորություն ստացել սովորելու Լոնդոնի «British and Irish Modern Music Institute»-ում։ 2011 թվականին մասնակցել է մոլդովական երաժշտական «Ոսկե ձայներ» մրցույթին և հաղթել է Մոլդովայի գավաթը։
2012 թվականին Սամանթան մասնակցել է «Սլավյանսկի բազարին», որտեղ զբաղեցրել է երկրորդ հորիզոնականը։ Նույն տարում նա Դավիթս Կալանդիայի հետ «I Want You Back» երգով մասնսակցել է «Եվրատեսիլ 2012»-ի Լատվիայի ազգգային ընտրությանը, բայց զբաղեցրել են երկրորդ հորիզոնականը։
2013 թվականին Սամանթան «I Need a Hero» երգով կրկին մասնակցել է նույն ընտրական փուլին, բայց, ինչպես 2012 թվականին, այդ տարի նույնպես զբաղեցրել է երկրորդ հորիզոնականը։
2014 թվականին Սամանթան «Stay» երգով դարձյալ մասնակցել է նույն ընտրական փուլին, բայց զբաղեցրել երրորդ հորիզոնականը։ Նույն տարում Սամանթան մասնակցել է լիտվական հեռուստատեսության «Lietuvos Balsas» հեռուստահաղորդման երրորդ եթերաշրջանին, «Ձայնը» հաղորդման լիտվական տարբերակին։ Նա լիտվերեն չի խոսել մարզիչների հետ, խոսել է ռուսերեն։
2016 թվականին Սամանթան «The Love Is Forever» և «We Live For Love» երգերով կրկին մասնակցել է ազգային ընտրության փուլին, բայց մինչև եզրափակիչ դուրս է եկել Ստոկհոլմի տոմսի պայքարի համար։
Ներկայումս Սամանթան ձայնագրում է իր երկրորդ ստուդիական ալբոմը, առաջինը եղել է «Tagad esmu cita»-ն (հայերեն՝ Հիմա ես ուրիշ եմ)։ Երգչուհին երազում է Եվրատեսիլում ներկայացնել իր երկիրը։
2020 թվականին նա նորից մասնակցել է ազգային ընտրության փուլին և այս անգամ նա կարողացել է հաղթել՝ ներկայացնելով «Still Breathing» երգը։ Եվ հենց նա էր ներկայացնելու Լատվիան Եվրատեսիլ 2020 երգի մրցույթում։ Սակայն COVID-19 համավարակի պատճառով այն չեղարկվել է։


== Ծանոթագրություններ ==
436

436 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 436 թվականն է, 
V դարի 36-րդ տարին։


== Դեպքեր ==


== Ծնունդներ ==


== Մահեր ==
Ստոգնի

Ստոգնի (ուկրաիներեն՝ Стогнії), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Ստոգնի գյուղում բնակվում էր 95 մարդ։ Բնակավայրը զբաղեցնում է 0,363 կմ² տարածք։ Բնակչության խտությունը կազմում էր 261,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նադեժդինո (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՆադեժդինոՆադեժդինո (ուկրաիներեն՝ Надеждине, Ղրիմի թաթարերեն՝ Toğun), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Նադեժդինո գյուղում բնակվում էր 148 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոասկյա

Ռոասկյա (իտալերեն՝ Roaschia), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 166 մարդ (2008 թվականի տվյալներով)։ Բնակչության խտությունը՝ 7 մարդ/կմ²։ Տարածքը՝ 23 կմ²։ Փոստային ինդեքս՝ 12010։ Հեռախոսային կոդ՝ 0171։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0171 758119
Էլեկտրոնային փոստ` roaschia@infosys.it
Պաշտոնական կայք` http://www.comune.roaschia.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էրշեգ

Էրշեգ ազգային պարկ (հունգ.՝ Őrségi Nemzeti Park), պահպանվող տարածք է Հունգարիայի տարածքում և գտնվում  Հունգարիայի ազգային պարկերի ցանկում։ Այն հիմնադրվել է 2002 թվականին և զբաղեցնում է ընդհանուր առմամբ 440 քառ․ կմ տարածք։
Պարկը գտնվում է Հունգարիայի արևմտյան հատվածում։ Ազգային պարկի տարածքը ձգվում է հարավից՝ Ռաբայից և հասնում է Ավստրիայի և Սլովենիայի սահմաններին։
Հարևանությամբ խոշորագույն քաղաքներն են՝ Կյորմենդը և Սենտգոտտխարդը։
Պարկը անվանումը ստացել է պատմական Էրշեգ շրջանից, որի տարածքում այն տեղակայված է։ Էրշեգում հունգարական սահմանամերձ շրջաններում պատմականորեն բնակվում էին պահապաններ, որոնք պահպանում էին սահմանային անցակետերը և անվանվում էին Էրշեգ  (հունգ.՝ Őrség)։
Ազգային պարկի տարածքի ավելի քան 60%-ը զբաղցնում են անտառները, գլախորապես գիհին։ Էրշեգի անտառներում պահպանվել են վայրի կենդանիների մի շարք տեսակներ։ Ազգային պարկի լիճը հայտնի է իր բյուրեղյա մաքուր ջրով։ Էրշեգից են սկիզբ առնում Զալա և Կերկա գետերը, ինչպես նաև Ռաբայի մի քանի վտակներ։
Ազգային պարկի պահպանությանը մեծ ուշադրություն է դարձվում։
18 գյուղերը, որոնք տեղակայված են պարկի տարածքում, պահպանվում են և վերականգնում են ազգային ավանդույթները, որոնք բոնորոշ էին Էրշեգի պահապաններին։ Քանի որ տեղի բնակիչները կարող էին միայն հույսները դնել ինքները իրենց վրա և այդպիսով ապահովել իրենց անվտանգությունը, ապա այստեղ զարգացել էին տարաբնույթ արհեստներ՝ փայտե սպասքի ստեղծումը, գործիքների, կահույքի, զամբյուղների հյուսումը, ինչպես նաև մեղվագործությունը, սնկերի հավաքումը և չորացումը։ Առավել զարգացած էր  կավագործությունը, որի պատրաստման եղանակները պահպանվել են մինչև մեր օրերը։
Էրիսենտպետեր և Վելեմեր բնակավայրերում պահպանվել են պատմական գոթական ոճի եկեղեցիներ։ Վելեմերի եկեղեցին զարդարված է 1378 թվականի որմնանկարներով։
Էրշեգում մայիսի 13-ից 16-ը անց է կացվում «Ծաղկման օրերը» ժողովրդական բանահյուսությունների փառատոնը, որի ընթացքում բանահյուսական կոլեկտիվները ներկայացնում են շնորհանդեսներ և կազմակերպվում են ծաղկի մեծ շուկաներ։
2007 թվականին Եվրոպական զբոսաշրջության տարեկան ֆորումում Էրշեգը դարձավ մրցույթի հաղթողներից մեկը, դառնալով՝ «Ճանապարհորդելու լավագույն վայրերից» մեկը։


== Ծանոթագրություններ ==
Ալոյիաղբյուր

Ալոյիաղբյուր, աղբյուր Գեղարքունիքի մարզում, Ճարտար լեռան հարավային լանջին, Ծովասար գյուղից 4 կմ հարավ-արևմուտք։


== Ծանոթագրություններ ==
Մանուխովկա (գյուղ, Պուտիվիլի շրջան)

Մանուխովկա (ուկրաիներեն՝ Манухівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Մանուխովկա գյուղում բնակվում էր 420 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկո Լորթքիփանիձե

Նիկո Լորթքիփանիձե (վրաց.՝ ნიკო ლორთქიფანიძე, սեպտեմբերի 17 (29), 1880, Չունեշ (Ծղալտուբո), Քութայիսի նահանգ, Ռուսական կայսրություն - մայիսի 25, 1944(1944-05-25), Թբիլիսի, Վրացական ԽՍՀ, ԽՍՀՄ), խորհրդային շրջանի վրացի գրող։


== Կենսագրություն ==
Ծնվել է տոհմիկ ազնվականի ընտանիքում։ Նախնական կրթությունն ստանալուց հետո սովորել է Քութայիսի դասական գիմնազիայում, որից հետո ավարտել է Վլադիկավկազի գիմնազիան
Սովորել է Խարկովի համալսարանում, այնուհետև՝ Ավստրիայում, Գերմանիայում։ 1907 թվականին ավարտել է Լեոբենի (Ավստրիա) լեռնային ակադեմիան և վերադարձել հայրենիք։ 1907-1912 թվականներին Քութայիսիի գիմնազիայում դասավանդել է գերմաներեն, 1923 թվականից մինչև կյանքի վերջը մանկավարժական գործունեությունը շարունակել է Թբիլիսիի պոլիտեխնիկական ինստիտուտում՝ որպես օտար լեզուների ամբիոնի վարիչ։ 1921-1924 թվականներին եղել է Վրաստանի արվեստի աշխատողների միության նախագահը։
«Վրաստանը վաճառվում է» (1910), «Ահեղ տիրակալ» (1912), «Ասպետներ» (1912) պատմվածքներում և «Խառնակ ժամանակներ» (1914-1919) վիպակում Նիկոն խարազանել է բուրժուազիայի և ավատական արիստոկրատիայի բարքերը։ «Քանդված բներ» (1916) նովելների շարքը պատկերում է այլասերվող ազնվականության կյանքը։ «Արահետներից՝ ռելսերի վրա» (1928) պատմահեղափոխական վիպակն ազատության համար վրաց. ժողովրդի պայքարն է։ Հայրենական պատերազմում սովետական մարդկանց հերոսության մասին են «Չնվաճվածները» (1943) և «Նախկին գերու վերադարձը» (1944) վիպակները։


== Նիկո Լորթքիփանիձեն հայերեն ==


=== Մամուլ ===
Հոգեհանգիստ։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 353-355։ Վրացերենից թարգմ.՝ Հրաչյա Բայրամյան։


== Ծանոթագրություններ ==
Վիլլանովա Տուլո

Վիլլանովա Տուլո (իտալերեն՝ Villanova Tulo), կոմունա Իտալիայում՝ Սարդինիա մարզի Կալիարի գավառում։
Բնակչությունը՝ 1208 մարդ (2008 թվականի տվյալներով), բնակչության խտությունը՝ 30 մարդ/կմ²։ Զբաղեցնում է 40 կմ² տարածք։ Փոստային ինդեքս՝ 8030։ Հեռախոսային կոդ՝ 0782։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0782 813023


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Միխայիլ Կոզլովսկի

Անվան այլ կիրառումների համար տե՛ս՝ Կոզլովսկի (այլ կիրառումներ)Միխայիլ Իվանովիչ Կոզլովսկի (հոկտեմբերի 26 (նոյեմբերի 6), 1753, Սանկտ Պետերբուրգ, Ռուսական կայսրություն - սեպտեմբերի 18 (30), 1802, Սանկտ Պետերբուրգ, Ռուսական կայսրություն), ռուս քանդակագործ, ռուսական կլասիցիզմի խոշորագույն ներկայացուցիչ։


== Կենսագրություն ==
1764-1773 թվականներին սովորել է Պետերբուրգի Գեղարվեստի ակադեմիայում (1794 թվականից՝ ակադեմիկոս)։ Լավագույն գործերից են Պետերբուրգի Մարմարե պալատի բարձրաքանդակները (մարմար, 1787), Պոլիկրատոսի արձանը (գիպս, 1790), «Քնած Ամուր» (մարմար, 1792, երկուսն էլ՝ Ռուսական թանգարան, Լենինգրադ)։ Կոզլովսկին դիմել է հերոսականության և ազգային պատմության թեմաներին («Ցարական հրամանագիրը պատռող Ցակով Դոլգորուկին», մարմար, 1797, Տրետյակովյան պատկերասրահ), ստեղծել Շվեդիայի դեմ Պետրոս I-ի տարած հաղթանակի այլաբանական կերպարը Պետրոդվորեցում («Առյուծի երախը պատռող Սամսոնը», ոսկեզօծ բրոնզ, 1800-1802) և Ա.Վ.Սուվորովի հուշարձանը (բրոնզ, 1799-1801, այժմ՝ Լենինգրադի Սուվորովի հրապարակում)։


== Ծանոթագրություններ ==
Սան Ֆլուր (շրջան)

Սան Ֆլուր (ֆր.՝ Saint-Flour), շրջան (ֆր.՝ Arrondissement) Ֆրանսիայում, գտնվում է Օվերն երկրամասում։ Շրջանի դեպարտամենտ՝ Կանտալ (դեպարտամենտ)։ Սուպերֆեկտուրա՝ Սան Ֆլուր։ Շրջանի բնակչությունը 2006 թվականին կազմել է 39 225 մարդ։ Բնակչության խտությունը կազմում է 16 մարդ/կմ²։ Շրջանի տարածքը կազմում է 2511 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Սան Ֆլուր շրջան (ֆր.)


== Ծանոթագրություններ ==
Դիմանկարների ազգային պատկերասրահ (Լոնդոն)

Դիմանկարների ազգային պատկերասրահ Լոնդոնում (անգլ.՝ National Portrait Gallery), աշխարհի առաջին դիմանկարների պատկերասրահը, որը հիմնադրվել է 1856 թվականին, որպեսզի հավերժացնեն նախորդ հարյուրամյակների բրիտանացիների կերպարները, ոչ միայն յուխաներկով դիմանկարներ, այլև մանրանկարներ, նկարներ, կիսանդրիներ, լուսանկարներ։ 1896 թվականից զբաղեցնում է Թրաֆալգարյան հրապարակին հարակից նեոռենեսանսյան շենքը։


== Պատմություն ==
Թանգարանի առաջին ձեռքբերումը Շեքսպիրի չանդոսովյան դիմանկարն էր։ Թանգարանը այցելուների առջև դռները բացել է 1859 թվականին։ Դիմանկարները սրահներում բաշխված են ըստ նկարում պատկերված մարդու ապրած ժամանակաշրջանի, սկսած Թյուդորների ժամանակաշրջանից։ Հավաքածուի համալրման ժամանակ նախընտրությունը տրվել է ոչ թե ստեղծագործության գեղարվեստական արժեքներին, այլ մոդելի պատմա-մշակութային նշանակությանը։ Այդիսկ պատճառով մինչև 1969 թվականը արգելվում էր ձեռք բերել այն բրիտանացիների դիմանկարները, ովքեր դեռ ողջ էին։ Պատկերասրահում հայտնի համաշխարհային նկարիչների աշխատանքների հազվադեպ կարելի է հանդիպել, հիմնականում բրիտանացի միապետների դիմանկարներն են և նրանց մերձավորների՝ Հանս Հոլբայն Կրտսեր, Պիտեր Պաուլ Ռուբենս, Անտոնիս վան Դեյք։
20-րդ դարի վերջում Անգլիայի տարբեր հատվածներում գտնվող որոշ հնագույն արիստոկրատական կալվածքներ հարմարեցրել էին որպես Ազգային դիմանկարների պատկերասրահի մասնաճյուղեր։ Դրանց թվին են պատկանում՝ Մոնտակատ -հաուս՝ Մոնտակատում, Սոմերսեթ կոմսությունում, Էլիզաբեթյան ժամանակների բնակելի ճարտարապետության հազվագյուտ օրինակ։
2009 թվականին պատկերասրահը Վիքիմեդիային սպառնում էր դատական հայցերով՝ Վիքիպահեստում հանրության սեփականություն համարվող մի քանի հազար որակյալ լուսանկարներ տեղադրելու համար։


== Ծանոթագրություններ ==


== Արտաքին հղումներ ==
http://www.npg.org.uk . պաշտոնական կայք
Կոլոտովինո (գյուղ, Դուխովշչինսկի շրջան)

Կոլոտովինո (ռուս.՝ Колотовино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբրիկ (գյուղ, Պոգարսկի շրջան)

Անվան այլ կիրառումների համար տե՛ս՝ Բոբրիկ (այլ կիրառումներ)Բոբրիկ (ռուս.՝ Бобрик), գյուղ Ռուսաստանի Բրյանսկի մարզի Պոգարսկի շրջանի կազմում։
Բնակչությունը 2010 թվականին գրանցված տվյալներով կազմում էր 368 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թամար Խմիադաշվիլի

Թամար Խմիադաշվիլի (վրաց.՝ თამარ ხმიადაშვილი, օրիորդական ազգանունը՝ Խուգաշվիլի, նոյեմբերի 27, 1944(1944-11-27), Թբիլիսի, Վրացական ԽՍՀ, ԽՍՀՄ - 2019), վրացի շախմատիստուհի, 1998 թվականից՝ կանանց գրոսմայստեր։
Մասնակցել է ԽՍՀՄ-ի շախմատի առաջնությանը՝ զբաղեցնելով 3-րդ հորիզոնականը (1981)։ 1981 թվականին մասնակցել է ՖԻԴԵի առաջնությանը՝ զբաղեցնելով 5-7-րդ տեղը։
Լավագույն արդյունքները միջազգային մրցաշարերում՝ Թբիլիսի - Գորի (1970 և 1985 թվականներ), 3-րդ և 6—7-րդ տեղ, Պլովդիվ՝ (1976 թվական), 3-րդ տեղ, Գալե՝ (1980 թվական), 2-րդ տեղ, Թբիլիսի՝  (1987 թվական), 6—8-րդ տեղը։


== Ծանոթագրություններ ==


== Արտաքին հղումներ ==
Կաղապար:ՖԻԴԵ
Թամար Խմիադաշվիլի շախմատիստի էջն ու խաղերը Chessgames.com կայքում
Անձնական քարտը Իվան Սոկոլով 365chess.com կայքում
Կան

Անվան այլ կիրառումների համար տե՛ս՝ Կան (այլ կիրառումներ)Կան (թուրքերեն՝ Dadaşköy), գյուղաքաղաք Մեծ Հայքի Կարին գավառում, իսկ ապա գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր էրզրում քաղաքից 3 կմ հյուսիս-արևմուտք, Շողալար և Գոհանամ լեռների մոտ, հարթավայրում։


== Պատմություն ==
Բնակչությունը XI դարում այստեղ է գաղթել Անի քաղաքից։ Հայ բնակչությունը ամբողջովին բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1878 թվականին ուներ 313 տուն՝ 2400 հայ և 64 տուն՝ 340 թուրք բնակչով, իսկ 1914 թվականին՝ 350 տուն հայ և 70 տուն թուրք բնակիչ։ Կանեցիները սիրել են երգը և պարը։


== Տնտեսություն ==
Զբաղվում էին երկրագործությամբ և անասնապահությամբ։ Կանեցիները հայտնի էին որպես լավ արհեստավորներ, մեծ մասն աշխատում էր Էրզրումի արհեստանոցներում։


== Պատմամշակութային կառույցներ ==
Կանն ուներ երկու եկեղեցի, որոնցից մեկը Ս. Ամենափրկիչն էր։ Գյուղի մոտակայքում գտնվում էր Մուտուրկա վանքը։


== Կրթություն ==
Գյուղում գործում էր երկսեռ վարժարան, որը 1872-1873 թվականներին ուներ 150 տղա և 25 աղջիկ աշակերտ։


== Գրչություն ==
Եղել է գրչության հայտնի կենտրոն։ XIII-XIV դարերում այստեղ են գրվել մի շարք ձեռագրեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 223, 1979 թ
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կենսաբազմազանության չափումը

Կենսաբազմազանությամբ ավելի հարուստ են խոնավ տրոպիկական անտառները, կորալյան գաղութները, տրոպիկական հսկայական լճերն ու մեծ խորություններով օվկիանոսները։ Կենսաբազմազանությունծծը մեծ է նաև չոր տրոպիկական տարածքներում իրենց տերևաթափվող անտառներով, թփուտներում, սավաննաներում և անապատներում։ Մեծ բազմազանություն ունեն միջերկրածովային կլիմա ունեցող հսկայական տարածքները, ինչպիսին են Հարավային Աֆրիկան, Կալիֆորնիայի հարավը և Ավստրալիայի հարավ-արևմուտքը։ Խոնավ տրոպիկական անտառների բազմազանությունը առաջին հերթին պայմանավորված է միջատների մեծ քանակով։ Կորալյան գաղութներում և օվկիանոսներում գոյություն ունի ավելի մեծ կարգաբանական խմբերով բազմազանություն, իսկ տրոպիկական լճերը տարբերվում են իրենց յուրօրինակ ձկների կազմով։ Համարյա բոլոր խմբերի կենսաբազմազանությունը գնալով մեծանում է տրոպիկների ուղղությամբ։ Օրինակ՝ Թայիլանդում ապրում են կաթնասունների 251 տեսակ, այնինչ Ֆրանսիայում դրանց թիվը հասնում է 93-ի, չնայած այդ երկրների տարածքների մակերեսը համարյա նույնն է։
Ամենամեծ կենսաբազմազնությամբ օժտված են տրոպիկական անտառները։ Չնայած որ դրանք զբաղեցնում են Երկրի մակերեսի ընդամենը 7%-ը, բայց դրանցում է ապրում աշխարհի բոլոր տեսակների կեսից ավելին։ Հաշվարկել են, որ այս անտառներում ապրում են ամբողջ աշխարհի միջատների տեսակների 90%-ը, ծաղկավոր բոլոր բույսերի 40%-ը և 30% այս կամ այն չափով այդ բույսերի հետ կապված թռչուններ։
խխԿորալյան գաղութծծները նույնպես լավ վայր են տեսակների կոնցենտրացիայի համար։ Փոքրիկ կենդանիները՝ պոլիպները, ստեղծում են հսկայական կորալյան էկոհամակարգեր, որոնք իրենց բարդությամբ և կենսաբազմազանությամբ կարող են համեմատվել խոնավ տրոպիկական անտառների հետ։ Աշխարհի ամենամեծ կորալյան գաղութը՝ մեծ բարյերային գաղութը, Ավստրալիայի արևելքում կազմում է 349.000 կմ2 մակերես։ Այստեղ հայտաբերված են ավելի քան 300 տեսակ կորալներ, 1500 տեսակ ձուկ, 4000 տեսակ փափկամարմին, 5 տեսակ կրիա և այն համարվում է բնադրման վայր 252 տեսակ թռչունների համար։ Այստեղ ապրում է ամբողջ աշխարհի ձկնային ֆաունայի տեսակների 8%-ը, չնայած որ այն զբաղեցնում է օվկիանոսի ամբողջ մակերեսի ընդամենը 0.1%-ը։
Կենսաբազմազանությաունը մեծ կախում ունի տարածքի կլիմայից, միջավայրից երկրաբանական տարիքից։ Վերհողային տարածքներում կենսաբազմազանությունը համարյա միշտ մեծանում է բարձրության նվազման, արևի ճառագայթների քանակի մեծացման և անհարթությունների շատացման հետ։ Այն ավելի բարձր է բարդ ռելիեֆով տարածքներում, որը կարող է ապահովել գենետիկական մեկուսացում և հետևաբար նաև տեղային ադապտացիա և մասնագիտացում։
Ուլանովո (գյուղ, Գլուխովի շրջան)

Ուլանովո (ուկրաիներեն՝ Уланове), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Ուլանովո գյուղում բնակվում էր 820 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեկտոնական շարժումներ

Տեկտոնական շարժումներ՝ երկրի (մոլորակների) արտաքին կոշտ թաղանթի (տեկտոնասֆերայի) և նրա առանձին մարզերի դարավոր խոշոր ձևափոխություններ (դեֆորմացիաներ) ու տեղափոխություններ, որոնք պայմանավորված են մոլորակի տիեզերական ակտիվությամբ։ 


== Տեկտոնասֆերա ==
Տեկտոնասֆերայի բնական վիճակ է համարվում իզոստատիկ վիճակը, երբ նրա մեջ մտնող խոշոր զանգվածները տեղաբաշխվում են հիդրոստատիկ հավասարակշռության սկզբունքով, զանգվածների համակարգի պոտենցիալ էներգիան ձգտում է նվազագույնի և ապահովվում է համակարգի կայունությունը։ Վերջինիս կորուստն արտահայտվում է լիտոսֆերայի ռեգիոնալ կամ մոլորակային մասշտաբի խզումներով, ճկվածքներով, կամարաձև բարձրացումներով, ռիֆտերով ու ավլակոգեններով։ Այս տեկտոնական շառժումները կոչվում են դեստրուկտիվ շարժումներ (ըստ Հ․ Շտիլլեի)։ Նշված ուժերի ազդեցության տակ լիթոսֆերայի առանձին նեղ գոտիներում տեղի է ունենում լարումների կենտրոնացում, որի հետևանքով լիթոսֆերայի հաստվածքում առաջանում են խզման ու կատակլազի զոնաներ ու պլաստիկ շառնիներ (գեոսինկլինալային և գեոռիֆտոգեն զոնաներ), լիթոսֆերան տրոհվում է բլոկների, որոնք, մխրճված լինելով կիսահեղուկ աստենասֆերայի մեջ, տեկտոնական ցիկլի վերջում ձգտում են միմյանց հետ հավասարակշռվել իզոստազիայի սկզբունքով։
Տեկտոնասֆերայի զանգվածների շարժման մի ուրույն խումբ են կազմում ակնթարթային տեղաշարժերը և դրանց հետ կապված ցնցումները, որոնց ընդունված է անվանել սեյսմիկ շարժումներ։
Ռաշևկա (գյուղ, Գադյաչի շրջան)

Ռաշևկա (ուկրաիներեն՝ Рашівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1524 թվականին։
2001 թվականի տվյալներով Ռաշևկա գյուղում բնակվում էր 2 023 մարդ։ Բնակավայրը զբաղեցնում է 10693 կմ² տարածք։ Բնակչության խտությունը կազմում էր 189,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զիմբախ (Լանդաու)

Զիմբախ (գերմ.՝ Simbach), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 3583 մարդ է (2010 թվականի դեկտեմբերի 31–ի տվյալներով)։ Զբաղեցնում է 51,23 կմ² տարածք։ Պաշտոնական կոդ՝ 09 2 79 135։
Կոմունան ստորաբաժանվում է 5 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Ջուլիանո դա Սանգալո

Ջուլիանո դա Սանգալո (իտալերեն՝ Giuliano da Sangallo, ծննդյան ժամանակ Ջուիլիանո Ջամբերտի իտալերեն՝ Giuliano Giamberti, 1445[…], Ֆլորենցիա - 1516[…] կամ հոկտեմբերի 20, 1516, Ֆլորենցիա), ֆլորենտացի ինժեներ, ճարտարապետ, որը բացի բազմաթիվ ամրաշինությունների, Լորենցո Մեդիչիի, այնուհետև նաև երկու Հռոմի պապերի հրավերով մասնակցել է Տոսկանայի և Հռոմի քաղաքացիական և հոգևոր շենքերի կառուցմանը։
Ջուլիանո դա Սանգալոյի նշանավոր շենքերից են Սանտա Մարիա դելե Կարչերի եկեղեցին Պրատոյում (1484-1495) և Պրատոյի մոտակայքում գտնվող Մեդիչիների Պոջջո ա Կայանո վիլլան (1485-1492)։


== Կյանք և գործունեություն ==
Ֆրանչեսկո դի Բարտոլո Ջամբերտիի որդին է(1405-1480)։ Ջուլիանոն սկզբում եղել է փորագրիչ, փայտի փորագրող և ինժեներ, հետագայում անցնելով ճարտարապետության, նա կառուցել է․

Ֆլորենցիայի հայտնի մենատունը Սանտա Մագդալենա դե Պացցի վանքում,
Պրատոյում Մադոննա դելլե Կարչերի եկեղեցին (1484-1495),
Պրատոյի մոտակայքում գտնվող Մեդիչի դքսերի Պոջջո ա Կայանո պալացցո (1485-1492),
Գոնդիի պալատը և Օգոստինյան վանքի եկեղեցին Սան Գալոյի դարպասների մոտ (որտեղից էլ եկել է նկարչի և նրա ընտանիքի մականունը)։Դրանից հետո Հռոմում կառուցվեցին․

Լորետոյի Աստվածամոր տաճարը,
Սանտա Մարիա դել Անիմա եկեղեցու ճակատը,
Վինչոլիի Սան Պիետրո վանքի մենատունը իր հայտնի ջրհորով, զարդարված չորս սյուններով։Երբ Հուլիոս II-ը պապական գահ բարձացավ, Սանգալոն Ալեքսանդր VI-ի օրոք աշխատում էր Սանտա Մարիա Մաջորե բազիլիկի շքեղ փայտե առաստաղի կառուցման վրա։ Նա լքեց Հռոմը, վիրավորվելով այն բանից, որ Հռոմի պապը Սուրբ Պետրոսի տաճարի կառուցումը վստահեց ոչ թե իրեն՝ նախնական նախագծի հեղինակին, այլ Բրամանտեին։ Այդ ճարտարապետի մահից հետո Հուլիոս II-ը Սանգալոյին ետ կանչեց Հռոմ և նրան վստահեց պալացցո Մալյանոյի շինության, ինչպես նաև Սուրբ Պետրոս տաճարի կառուցումը, բայց քանի որ նա շինարարական աշխատանքները պետք է ղեկավարեր Ռաֆայելի հետ, կրկին գնաց Ֆլորենցիա և սկսեց կառուցել Պիզա քաղաքի ամրությունները։ Լևոն X-ի օրոք նա կրկին Հռոմում էր, որպեսզի վերահսկի Սուրբ Պետրոս վանքի շինարարությունը, բայց արդեն չափազանց ծեր էր դրա համար։


== Ընտանիք ==
Նրա փոքր եղբայրը՝ Անտոնիոն (1455-1534) ճարտարապետ էր, Սուրբ Անգելա ամրոցի և Հռոմի Ֆարնեզե ապարանքի շինարարը։


== Ծանոթագրություններ ==


== Արտաքին հղումներ ==
Сангалло հոդվածը Սովետական մեծ հանրագիտարանում 
Approfondimenti
Բորիս Դանիելյան (այլ կիրառումներ)

Բորիս Դանիելյան, կարող է վերաբերել՝

Բորիս Դանիելյան - հայ ազատամարտիկ
Բորիս Դանիելյան - վիրաբույժ-ուրոլոգ
Կաստրովիդոյի ամրոց

Կաստրովիդոյի (իսպ.՝ Castillo de Castrovido), ամրոց Իսպանիայի Բուրգոս տարածաշրջանում։ Այն կառուցվել է 9-րդ դարում և շահագործվել մինչև 14-րդ դարը։ Մինչև 21-րդ դարը ամրոցը գտնվել է ավերված վիճակում, սակայն 21-րդ դարում կառավարությունը որոշել է այն վերականգնել, քանի որ ամրոցը մեծ դեր է ունեցել այդ տարածաշրջանի համար և համարվել էր նրա պատմամշակութային հուշակոթողներից մեկը։


== Շինարարություն ==
Քրիստոնյա գաղութականներ Իսպանիայի կենտրոնական հատվածից անընդհատ տեղափողվում էին դեպի երկրի հարավ։ 9-րդ դարի վերջում սկսվում է քրիստոնյա գաղութականների կողմից պաշտպանողական ամրոցների կառուցումը, որը պետք էր պաշտպաներ գաղութականների կողմից նոր գրավված տարածքները  մուսուլմանների գրոհներից։ 1002 թվականին մուսուլմանների առաջնորդ Ալմանզորը իր զորքով շրջապատում է Կաստրովիդիո ամրոցը, սակայն հանդիպելով համառ դիմադրության ստիպված է լինում նահանջել։ 11-րդ դարում ամրոցի կալվածքներին տիրում է պարոն Լառան։
Հին և մոռացված ամրոցների նշանակությունը սկսեց վերաճել 14-15 դարերի ընթացքում, երբ Իսպանիայում սկսվեց քաղաքացիական պատերազմը թագի համար թագավորական ընտանիքի և այլ ազնվականների միջև։ Կաստրովիդո ամրոցը 14-րդ դարում անցավ Վելասկո ընտանիքի հսկողության տակ։


== Ճարտարապետություն ==
Այն եղել է աշտարակավոր բերդաքաղաքի տեսք ուղղանկյուն հատակագծով։ Պարիսպների բարձրությունը եղել է մոտ 11մ (10.985), որից 8.45 մ բարձրությամբ գետնից բարձրացել են վարդազգիներն ու խաղողի ողկույզները։ Պարսպի հաստությունը եղել է մոտ 2մ։ Աշտարակը գտնվել է տեղանքը վերահսկող ժայռի վրա։ 14-րդ դարում երբ սկսվել էր ամրոցի վերակառուցումը, ժայռը նույնպես շրջապատել են պատերով։


== Ծանոթագրություններ ==


== Արտաքին հղումներ ==
http://www.sierradelademanda.com/es/municipios/?iddoc=291 Archived 2012-01-13 at the Wayback Machine.
https://web.archive.org/web/20131231080948/http://www.salasdelosinfantes.net/nuestra-ciudad/historia.html
http://www.castillosnet.org/espana/index.php Archived 2016-08-21 at the Wayback Machine.
Ուսա (այլ կիրառումներ)

Ուսա, կարող է վերաբերել՝

Ուսա - գետ Ռուսաստանում, Պեչորայի վտակը
Ուսա - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում
Ֆուտբոլի Իտալիայի սուպերգավաթ 2017

Ֆուտբոլի Իտալիայի Սուպերգավաթ 2017 (իտալերեն՝ Supercoppa italiana di calcio 2017), Իտալիայի Սուպերգավաթի 30-րդ խաղարկումն է, որն անցկացվել է 2017 թ. օգոստոսի 13-ին Հռոմի Օլիմպիական մարզադաշտում։


== Խաղ ==


== Ծանոթագրություններ ==


== Արտաքին հղումներ ==
Հաշվետվություն soccerway.com կայքում
Ժողովածու (1134)

Ժողովածու (1134), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1134 թվի տակ։ Ձեռագիրը գրվել է 1695 թվականին Մանուել աբեղա գրիչի կողմից։ Կազմողն ու ստացողը եղել է Մարգարե Ապուչեղցին։ Գրված է թղթի վրա, որը ունի 15×10,4 չափս։ Ձեռագիրը կազմված է 186 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմակազմ, աստառը՝ դրոշմազարդ կտավ։ Հիշատակարաններ՝ 125ա, 174բ, կնիք՝ 26բ (1811 թ․, Թոմաս վարդապետ)։


== Բովանդակություն ==
Գրիգորի վրդ-ի քարոզ։
Ներս. Լամբրոնացւոյ Դեսպանագնացութիւն։
Թովմայի վրդ-ի Լուծմունք տեսլեանն Դանիէլի։
Ի Հարցմանց գրոց Գր. Տաթևացւոյ։
Կտակ մեծի ուրբաթի։
Բառգիրք («Խոր, հոր կամ ձոր»)։
Վասն արիւն առնելոյ։


== Ծանոթագրություններ ==
Պաշինո (այլ կիրառումներ)

Պաշինո, կարող է վերաբերել՝

Պաշինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Պաշինո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Արյունակլանում

Արյունակլանում, հեմոսորբցիա, օրգանիզմից թունավոր նյութերի հեռացման միջոց։ Հատուկ սարքի միջոցով հիվանդի արյունն անցկացնում են, այսպես կոչված, կլանիչների (սորբենտներ) միջով, որոնք կլանում և ամուր պահում են արյան մեջ գտնվող թունավոր նյութերը։ Որպես կլանիչներ օգտագործվում են ակտիվացրած ածուխը կամ իոնափոխանակային խեժերը։ Արյունակլանումը կիրառվում է թույներով, դեղանյութերով և այլ նյութերով թունավորումների, ինչպես նաև լյարդի ու երիկամների ծանր ախտահարումների դեպքում։


== Տես նաև ==
Արյունաբանություն
Սորբում


== Արտաքին հղումներ ==
Արյունակլանում Archived 2013-08-10 at the Wayback Machine. (ռուս.)
Սատանայի պոզերին

«Սատանայի պոզերին» (անգլ.՝ No Rest For The WicKed), ամերիկյան Գերբնական հեռուստասերիալի երրորդ եթերաշրջանի տասնվեցերորդ սերիան։
Սերիայի անվանումը հղում է դեպի Օզզի Օսբորնի No Rest for the Wicked ալբոմը։


== Դերերում ==
Ջարեդ Պադալեկի — Սեմ Վինչեստեր
Ջենսեն Էքլզ — Դին Վինչեստեր
Կետի Քեսսիդի — Ռուբի/Լիլիտ
Ջիմ Բիվեր — Բոբբի Սինգեր
Սիերրա Մակկորմիկ — Զոյա Ֆրեմոնտ/Լիլիտ
Ջորջ Կոյ — Պետ
Ջոնաթան Պոթս — պարոն Ֆրեմոնտ
Աննա Գելվին — Տիկին Ֆրեմոնտ


== Սյուժե ==
Դինի մահվան ժամանակը շատ արագ է մոտենում, և նրան սկսում են տանջել հալյուցյունացիաները, որտեղ իր ետևից են ընկել դժոխքի շները, որպեսզի դժոխք տանեն։ Ընդամենը տասներեք ժամ է մնում, սակայն Սեմը հույսը չի կորցնում, և ցանկանում է փրկել եղբորը։ Նրանք Բոբբիի հետ Լիլիտին են փնտրում, որպեսզի վերացնեն համաձայնագիրը, որը կնքել Դինը նրա հետ և փրկեն նրա հոգին։ Սեմը կանչում է Ռուբիին և խնդրում է իրեն տալ այն դանակը, որով կարելի է սպանել դեմոններին։ Սակայն Ռուբին չի ցանկանում դա անել։ Նա ասում է Սեմին, որ նրա մեջ մի ուժ կա, որը կարող է ոչնչացնել Լիլիտին առանց ինչ որ զենքի. պարգև, որը նրան է տրվել դեմոնի կողմից դեռ փոքր ժամանակ։ Սակայն այդտեղ գալիս է Դինը, և խաբկանքով Լիլիտին թակարդի մեջ է գցում, նրանից վերցնելով դանակը։
Այդ ժամանակ Լիլիտը մտնումէ մի աղջկա մեջ, և պատանդ է պահում ամբողջ ընտանիքին։ Լիլիտի մոտ գնալու ճանապարհին եղբայրներին կանգնեցնում է ոստիկամը և փաստաթղթերն է պահանջում, սակայն Դինը հարձակվում է նրա վրա և սպանում է։ Պարզվում է, որ տղամարդու մեջ դեմոն էր մտել։ Բոբբին ասում է, որ Դինին քիչ ժամանակ է մնացել, դժոխքը ավելի մոտ է, և Դինը նույնպես դժոխային արարած է, այդ պատճառով կարողանում է տեսնել այն մարդկանց, որոնց մեջ դեմոններ կան։
Եղբայրները գտնում են այն տունը, որտեղ թաքնվում է Լիլիտը։ Շուտով այդտեղ է հայտնվում Ռուբին, ով կարողացել էր դուրս գալ թակարդից շատ հետաքրքիր ձևով։
Տանը եղբայրները բարձրանում են աղջկա սենյակը, որպեսզի սպանեն նրան, սակայն վերջին պահին նրանք հասկանում են, որ դեմոնը դուրս է եկել երեխայի մեջից։ Արդեն կեսգիշեր է։ Ժամանակը եկավ։ Դինի ետևից դժոխային շուն է եկել, որպեսզի նրա հոգին դժոխք տանի։ Սեմը, Դինը և Ռուբին թաքնվում են մոտակա սենյակում և դռներն ու պատուհանները գերեզմանոցի հողով են պատում։ Ռուբի խնդրում է իրեն տալ դանակը, ցանկանալով դուրս գալ այդտեղից։ Սակայն Դինը տեսնում է նրա իրական դեմքը և հասկանում է, որ դա արդեն Ռուբին չէ։ Նրա մարմնում Լիլիտն է գտնվում:Նա ձեռէով Սեմին պատով է խփում, իսկ Դինին սեղանիվրա է գցում, հետո բացում է դուռը և շներին սենյակ է թողնում։ Լիլիտը փորձում է Սեմին նույնպես սպանել, սակայն ոչինչ չի կարողանում անել, և նա լքում է մարդկային մարմինը։ Դինը մահանում է։ Նրա հոգին դժոխք է գնում։ Եթերաշրջանի վերջին հատվածը` Դինը երկաթե շղթաներով կապված է, և օգնություն է խնդրում։


== Ծանոթագրություններ ==


== Աղբյուրներ ==
Эпизод «У чёрта на рогах» на сайте TV.com Archived 2011-06-01 at the Wayback Machine.(անգլ.)
Кадры Archived 2007-07-24 at the Wayback Machine. из эпизода «У чёрта на рогах» на сайте Supernatural.tv Archived 2007-07-24 at the Wayback Machine.
Երզնկայի Աստվածաշունչ

Հայկական մանրանկարչության մագաղաթե ձեռագիր մատյան։ Գրվել և ծաղկվել է 1269-1270 թվականներին, Բարձր Հայքի Ավագ վանքի գրչատանը։ Գրիչներն են Մխիթարը, Հակոբը և Մովսեսը, պատվիրատուները՝ Երզնկայի արքեպիսկոպոս տեր Սարգիսն ու իր որդին՝ պարոն Հովհաննեսը։ Նրանց ջանքերով է կառուցվել Երզնկայի Ս.Փրկիչ եկեղեցին, նրանց անունները պահպանվել են նաև Ներսես Ա Մեծի մասունքների համար պատրաստված թանկարժեք մասնատուփի արձանագրության մեջ։


== Առաջին ձեռագիրը ==
«Երզնկայի Աստվածաշունչը» մեզ հայտնի առաջին ձեռագիր Աստվածաշունչն է, որը պարունակում է Հին կտակարանի թեմաներով նկարներ։ Մինչ այդ Հին կտակարանի գրքերի սկիզբը զարդարել են գլխազարդերով կամ դրանց հեղինակների պատկերներով։ «Երզնկայի Աստվածաշունչ»-ում նույնպես կան հեղինակների պատկերներ, բայց որոշ գրքերի սկզբում զետեղված են թեմատիկ նկարազարդումներ։ Օրինակ, Նավեի որդու Հեսուի գրքի սկզբում պատկերված է հրեշտակի հայտնությունը նրան, Դատավորաց գրքի սկզբում՝ Գոթոնիելը, Գեդեոնը, նաև Սամսոնը՝ ավանակի ծնոտը ձեռքին, որով նա սպանել էր 1000 փղշտացու։ Առավել հաջողված են Հոբի և Դանիելի գրքերի սկզբներում տրված մանրանկարները։


== Ձևավորումը ==
Ունի 38 նկար, որոնք պատկերում են Հին կտակարանի գրքերի հեղինակներին, Հիսուսին, ավետարանիչներին են։ Նկարազարդումևերում տիրապետող են կարմիրն ու կապույտը, գուներանգը մուգ Է։ Ոսկին թեմատիկ նկարներում սակավ է օգտագործվել, այն հատկապես առատ է խորաններում, կիսախորաններում և լուսանցազարդերում։ Նկարչի կարողությունը ցայտուն դրսնորվել է էջը որպես ամբողջական կոմպոզիցիա պատկերազարդելու ժամանակ։ Արտահայտիչ է գծային շեշտված ոճավորումը։ Բուսական զարդամոտիվները համադրվել են երկրաչափական տարրերին։
Յուրատիպ են ներկայացված տեքստերի հեղինակ-մարգարեները՝ պատկերված դիմացից, ոմանք՝ տեքստի սկզբնատառը գրելիս։ Ուշագրավ են նրանց հագուստների խոշոր, ազատ ուրվագծերով ծալքերը։ Կիսատոների օգտագործումը պատկերներին որոշակի ծավալայնություն է հաղորդում։ Գեղեցիկ է ձեռագրի օրնամենտալ հարդարանքը, որը շատ զուգահեռներ ունի կիլիկյան լավագույն օրինակների հետ։ Ճոխ զարդարված, ոսկու առատ կիրառմամբ, բարձրորակ մագաղաթի վրա գեղեցիկ բոլորգրով գրված այս ձեռագիրը հայկական մանրանկարչության գոհարներից է։ 17-րդ դարի ձեռագիրը գերվել է, ապա գնվել թուրքական փաշայից՝ Զիրաք անունով մի վաճառականի օգնությամբ, և տեղափոխվել Երուսաղեմի Ս.Հակոբյանց վանքի մատենադարան, որտեղ պահվում է առ այսօր (ձեռ. դ 1925)։ Իբրև Աստվածաշնչի Բարձր Հայքի բնագրային ավանդույթը կրող լավագույն նմուշ «Երզնկայի Աստվածաշունչն» ընդգրկվել է Հին կտակարանի հայկական թարգմանության քննական բնագրերի կազմման աշխատանքներում։


== Գրականություն ==
Տեր-Ներսեսյան Ս․, Երզնկայի 1269 թվականի Աստվածաշունչը, «Էջմիածին», 1966, համար 11-12։
Անտոնովկա (Միլլերովսկի շրջան)

Անվան այլ կիրառումների համար տե՛ս՝ Անտոնովկա (այլ կիրառումներ)Անտոնովկա (ռուս.՝ Антоновка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական հանայնքի կազմի մեջ։


== Աշխարհագրություն ==


=== Փողոցներ ===
Զելյոնայա


== Արտաքին հղումներ ==
Անտոնովկա (խուտոր)
Օշտրա Լուկա (այլ կիրառումներ)

Օշտրա Լուկա կարող է վերաբերվել.

Օշտրա Լուկա, գյուղ Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում:
Օշտրա Լուկա, համայնք Բոսնիա և Հերցեգովինայի Սերբական Հանրապետություն վարչական կազմավորմում:
Ռևիյոն

Ռևիյոն (ֆր.՝ Révillon), կոմունա Ֆրանսիայում՝ Պիկարդիա մարզում՝ Էնա գավառում։ Ֆերան Տարդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02646։


== Բնակչություն ==
2010 թվականին բնակչությունը կազմել է 70 մարդ։


== Տնտեսություն ==
2010 թվականի տվյալներով 42 աշխատունակ բնակիչներից 32-ը (15-64 տարեկան) տնտեսապես ակտիվ են, 10-ը՝ պասիվ (ակտիվության ինդեքսը՝ 76,2 %, 1999 թվականին 64,3 % էր)։ 32 ակտիվ բնակիչներից 30-ը (15 տղամարդ և 15 կին) աշխատում են, գործազուրկ էր 2-ը (1 տղամարդ և 1 կին)։ 10 պասիվներից 4-ը աշակերտներ և ուսանողներ են, 0-ը՝ թոշակառուներ, 6-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Ռևիյոն (ֆր.)
(2801) Հյուգենս

(2801) Հյուգենս (անգլ.՝ Huygens), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 28-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,798723 ա. մ., առավելագույնը մոտենում է 2,3089 ա. մ. հեռավորության վրա և հեռանում 3,2885 ա. մ.։ Արեգակի շուրջ մեկ ամբողջական պտույտ է կատարում 1710,17 երկրային օրվա ընթացքում, իր ուղեծրով շարժվելով միջինում 0,210506 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,57° անկյուն։
Հյուգենս աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2801) Հյուգենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պարտականությունների շղթա (նախագծման ձևանմուշ)

Պարտականությունների շղթա (անգլ.՝ Chain of responsibility), վարքագծային նախագծման ձևանմուշ, որը նախատեսված է համակարգում պատասխանատվությունների բաշխումը իրականացնելու համար։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Կիրառություն ==
Ձևանմուշը խորհուրդ է տրվում օգտագործել, երբ.

մշակվող համակարգում կա օբյեկտների խումբ, որոնք մշակում են հատուկ տիպի հաղորդագրություններ
բոլոր հաղորդագրությունները պետք է մշակվեն համակարգի գոնե մեկ օբյեկտի կողմից
համակարգում հաղորդագրությունները մշակվում են հետևյալ տրամաբանությամբ. «մշակիր ինքդ կամ ուղարկիր մյուսին»։ Այսինքն հաղորդագրություններից ոմանք մշակվում են այն մակարդակում, որտեղ որ ստացվել են, իսկ մյուսներն ուղարկվում են մյուս մակարդակի օբյեկտներին։


== Օրինակներ ==


=== C++ ===


=== C# ===


=== Java ===
{{Hider_hiding
| title = Исходный текст на Java
| content-style = text-align։ left;
| content =


== Ծանոթագրություններ ==
Բենջամին Ռայ

Ռայ Բենջամին (անգլ.՝ Rai Benjamin, հուլիսի 27, 1997(1997-07-27), Մաունթ Վերնոն, Վեստչեստեր շրջան, Նյու Յորք, ԱՄՆ), ամերիկացի թեթեւաթլետ (սպրինտ և արգելապատնեշներով վազք)։ Աթլետիկայի ԱՄՆ-ի հավաքականում սկսել է հանդես գալ 2019 թվականին Դոհայում անցկացված աշխարհի առաջնությունում, որտեղ ոսկե մեդալ է նվաճել 4x400 մետր փոխանցավազքում, իսկ 400 մետր արգելավազքում դարձել է արծաթե մեդալակիր։


== Կենսագրություն ==
Ռայ Բենջամինը ծնվել է 1997 թվականի հուլիսի 27-ին Նյու Յորք նահանգի Մաունթ Վեռնոն քաղաքում։ Անտիգուանցի հայտնի կրիկետ խաղացող Ուինսթոն Բենջամինի որդին է։
Մանկությունն անցկացրել Է ԱՄՆ-ում, Սովորել է տեղի Mount Vernon High School ավագ դպրոցում, որտեղ բավականին բարձր արդյունքներ է ցույց տվել թեթև աթլետիկայի ոլորտում, բազմիցս դարձել է նահանգի չեմպիոն տարբեր սպրինտերային մարզաձևերում։
Մարզական կարիերայի սկզբում հանդես է եկել իր պատմական հայրենիքի՝ Անտիգուա և Բարբուդայի հավաքականում, մասնավորապես ներկայացրել է այդ երկիրը 2013 թվականի աշխարհի պատանեկան առաջնությունում Դոնեցկում և 2015 թվականի CARIFTA Games պատանեկան մրցումներում Բաստերում։
2016 թվականին ընդունվել է Լոս Անջելեսի Կալիֆոռնիայի համալսարան, որտեղ միանգամից դարձել է թեթև ատլետիկայի թիմի անդամ։ Հաջողությամբ հանդես է եկել ԱՄՆ-ի ուսանողական մրցումներում, 2017 թվականին 400 մետր արգելավազքում նվաճել է Ուսանողական սպորտի ազգային ասոցիացիայի (NCAA) առաջնության առաջին դիվիզիոնի արծաթե մեդալ։
2018 թվականին տեղափոխվել է Հարավային Կալիֆոռնիայի համալսարան և սկսել է ավելի բարձր արդյունքներ ցույց տալ։ Այսպես, NCAA-ի առաջնությունում հաղթել է 400 մետր արգելավազքում և 4x400 մետր փոխանցավազքում։
2018 թվականին Փարիզում անցկացված Meeting Areva-ում 200 մետր մրցատարածությունն անցել է 19,99 վայրկյանում՝ 0,65 վայրկյանով գերազանցելով իր նախորդ անձնական ռեկորդ։ Նա դարձել է 72-րդ մարդը, որին հաջողվել է անցնել այդ մրցատարածությունը 20 վայրկյանից քիչ ժամանակում։
2019 թվականին առաջին անգամ հաղթել է ԱՄՆ-ի աթլետիկայի մեծահասակների առաջնությունոմ, ընդգրկվել է ԱՄՆ-ի ազգային հավաքականի հիմնական կազմում և հաջող ելույթների շարքի շնորհիվ իրավունք է ստացել պաշտպանել երկրի պատիվը Դոհայի աշխարհի առաջնությունում։ 400 մետր արգելավազքում 47,66 վայրկյան արդյունքով նվաճել է արծաթե մեդալ՝ եզրափակչում զիջելով միայն նորվեգացի Կարստեն Վարհոլմին, մինչդեռ 4x400 մետր փոխանցավազքում իր հայրենակիցների հետ գերազանցել է բոլոր մրցակիցներին և նվաճել ոսկի։


== Ծանոթագրություններ ==